CELEX: 62011CN0332
Language: da
Date: 2011-06-30 00:00:00
Title: Sag C-332/11: Anmodning om præjudiciel afgørelse indgivet af Hof van Cassatie (Belgien) den 30. juni 2011 — ProRail mod Xpedys NV m.fl.

10.9.2011   
            
            
               DA
            
            
               Den Europæiske Unions Tidende
            
            
               C 269/31
            
         Anmodning om præjudiciel afgørelse indgivet af Hof van Cassatie (Belgien) den 30. juni 2011 — ProRail mod Xpedys NV m.fl.
   (Sag C-332/11)
   2011/C 269/59
   Processprog: nederlandsk
   
      Den forelæggende ret
   
   Hof van Cassatie
   
      Parter i hovedsagen
   
   
      Sagsøger: ProRail
   
      Sagsøgte: Xpedys NV, FAG Kugelfischer GmbH, DB Schenker Rail Nederland NV og Nationale Maatschappij der Belgische Spoorwegen NV
   
      Præjudicielt spørgsmål
   
   Skal artikel 1 og 17 i Rådets forordning (EF) nr. 1206/2001 (1) af 28. maj 2001 om samarbejde mellem medlemsstaternes retter om bevisoptagelse på det civil- og handelsretlige område i betragtning af bl.a. den europæiske ordning om anerkendelse og fuldbyrdelse af retsafgørelser på det civil- og handelsretlige område og det princip, der kommer til udtryk i artikel 33, stk. 1, i [Rådets forordning (EF) nr. 44/2001 af 22. december 2000 (2) om retternes kompetence og om anerkendelse og fuldbyrdelse af retsafgørelser på det civil- og handelsretlige område], om, at retsafgørelser, der er truffet i en medlemsstat, anerkendes i de øvrige medlemsstater, uden at der stilles krav om anvendelse af en særlig procedure, fortolkes således, at den ret, der har anordnet en undersøgelse ved en sagkyndig, hvorved opgaven dels skal udføres i den medlemsstat, hvor retten er beliggende, men til dels også i en anden medlemsstat, før udførelsen af den sidstnævnte del alene og udelukkende skal anvende den i den nævnte forordnings artikel 17 indførte metode, eller således, at den af denne stat udpegede sagkyndige også udenfor anvendelsesområdet for bestemmelserne i forordning nr. 1206/2001 kan tildeles opgaven med at foretage en undersøgelse, der delvis skal gennemføres i en anden medlemsstat i Den Europæiske Union?
   
      (1)  EFT L 174, s. 1.
   
      (2)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1).